শরীয়তপুরের নড়িয়ার নদীভাঙ্গন কবলিত দুর্গত ৩৩০ পরিবারের মাঝে ত্রাণ সামগ্রী বিতরণ করেছে বিএনপি। শরীয়তপুর জেলা বিএনপির সভাপতি, বিএনপির জাতীয় নির্বাহী কমিটির সদস্য ও সাবেক এমপি আলহাজ্ব সফিকুর রহমান কিরণের নিজস্ব তহবিল থেকে নড়িয়া উপজেলা বিএনপির আয়োজনে আজ মঙ্গলবার বেলা ১১টায় নড়িয়ার মোক্তারের চর ইউনিয়নের ঈশ্বরকাঠি ও শেহের আলী মাদবর কান্দি এলাকায় পদ্মার ভাঙ্গনে ক্ষতিগ্রস্থদের মাঝে এই ত্রাণ বিতরণ করা হয়। ত্রাণ সামগ্রীর মধ্যে ছিল পরিবার প্রতি ২৫ কেজি চাল, ২ কেজি সয়াবিন তেল, ৫ কেজি আলু, ১ কেজি পেঁয়াজ, ১ কেজি ডাল, ১ কেজি লবন, ৫০০ গ্রাম রসুন ও ১ ডজন দেয়াশলাই। ত্রাণ বিতরণ অনুষ্ঠানে উপস্থিত ছিলেন, জেলা বিএনপির উপদেষ্টা সদস্য টিএম আউয়াল, নড়িয়া উপজেলা বিএনপির সহ সভাপতি মাস্টার শাহিন হাওলাদার, শহিদুল ইসলাম তারা, সাংগঠনিক সম্পাদক ফরিদ আহমেদ রয়েল মাঝি, যুগ্ন সাধারণ সম্পাদক মাস্টার নেছার উদ্দিন, বিএনপি নেতা মমতাজ উদ্দিন হাওলাদার, ফারুক হাওলাদার, নড়িয়া পৌরসভা বিএনপির সাধারণ সম্পাদক মোর্শেদ আলম মাঝি, মোক্তারের চর ইউনিয়ন বিএনপির সভাপতি নুরুল ইসলাম বন্দুকসি, নড়িয়া উপজেলা ছাত্রদলের সাবেক সাধারণ সম্পাদক বিএম আজিজুল হাকিম প্রমুখ